### Resumé

Teknisk Udvalg har tidligere besluttet at opstarte lokalplan nr. 1426 Erhvervsområde ved [adresse] og [adresse], [adresse] med tilhørende kommuneplantillæg. Lokalplanen er under udarbejdelse, og bygherres vandhåndteringsplan viser et behov for et nyt regnvandsbassin syd for St. Lihme Møllevej/DanePork. Planområdet vil blive udvidet, så det også omfatter det nye bassin, og der indarbejdes bestemmelser i lokalplanen som fastlægger, at bassinet skal udformes rekreativt og tilpasses området.

### Sagsfremstilling

Teknisk Udvalg besluttede på mødet den 13. august 2024, pkt. nr. 158 at opstarte lokalplan nr. 1426 Erhvervsområde ved [adresse] og [adresse], [adresse] med tilhørende kommuneplantillæg.

Virksomheden DanePork A/S havde anmodet om lokalplan ved det eksisterende slagteri i [adresse]. De ønsker mulighed for at etablere parkering til personale og til lastbiler, samt opføre en tilbygning til virksomheden. Derudover ønskes anlagt veje og etableret støjvolde, samt sikret beplantning.

Lokalplanen er under udarbejdelse, og i den sammenhæng er bygherre ved at færdiggøre en vandhåndteringsplan, der viser, at for at sikre korrekt håndtering af overfladevand, er der behov for at etablere et nyt regnvandsbassin. Det ønskes anlagt syd for St. Lihme Møllevej/virksomheden. Baggrunden for det forholdsvis store areal til regnvandsbassin er, at der i lokalplanen vil blive fastlagt bestemmelser om, at bassinet skal udformes rekreativt og tilpasses terrænet og området.

Lokalplanområdet udvides, så det også omfatter regnvandsbassin syd for St. Lihme Møllevej. Tilsvarende gælder for kommuneplantillægget.

Kortene nedenfor viser lokalplanområdet før og efter område til nyt regnvandsbassin er medtaget.

![Lokalplanområde - før](data:image/jpeg;base64...)

*Figur 1: Kort over lokalplanområdet før areal til regnvandsbassin er medtaget.*

![](data:image/jpeg;base64...)

*Figur 2: Kort over lokalplanområdet, hvor areal til regnvandsbassin er medtaget.*

### Klima og resiliensvurdering

Klima- og resiliensvurdering foretages i forbindelse med udarbejdelse af lokalplanforslaget, når der foreligger mere information.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udvidelse af lokalplanområde og område i kommuneplantillæg godkendes.

### Beslutning

Godkendt.